അപർണ്ണ പോപ്പട്ട്

ഇന്ത്യൻ ബാഡ്മിന്റൻ കായിക താരമായിരുന്നു അപർണ്ണ പോപ്പട്ട്. (ഇംഗ്ലീഷ്:  Aparna Popat ; ജനനം: ജനുവരി18, 1978) 1997 മുതൽ 2006 വരെ ഒൻപതു വർഷത്തോളം ഇന്ത്യയുടെ ദേശീയ ചാമ്പ്യനായിരുന്നു.

 ജീവിതരേഖ 
1978 ജനുവരി 18 നാണ് അപർണ്ണ ജനിച്ചത്. മഹാരാഷ്ട്രയിലെ മുംബൈയിൽ ഒരു ഗുജറാത്തി കുടുംബത്തിൽ ലാൽജി പോപ്പട്ടിൻ്റെയും ഹീന പോപ്പട്ടിൻ്റെയും മകളായി ജനനം. മുംബൈയിലെ  ജെ.ബി. പെറ്റീറ്റ് ഹൈസ്കൂളിലാണ് പ്രാഥമിക വിദ്യാഭ്യാസം നടന്നത്. അതിനുശേഷം മൗണ്ട് കാർമൽ സ്കൂളിൽ പ്രീ യൂണിവേർസിറ്റി പഠനം പൂത്തിയാക്കി. മുംബൈ യൂണിവേർസിറ്റിയിൽ നിന്ന് കൊമേഴ്സിൽ ബിരുദം നേടിയിട്ടുണ്ട്.

 കായിക ജീവിതം 
1986 മുതൽ ബാഡ്മിന്റൻ കളിക്കാൻ തുടങ്ങി. 8 വയസ്സുള്ളപ്പോൾ അനിൽ പ്രധാൻ എന്ന പരിശീലകന്റെ അടുത്ത് പരിശീലനത്തിനായി ചെന്നു. അപർണ്ണയുടെ കളി കണ്ട പ്രധാൻ "ഈ കുട്ടിയെ എനിക്കു തരൂ ഞാൻ ഇന്ത്യയുടെ കായിക മാപ്പിൽ അവളെ കുടിയിരുത്താം" എന്നു പറഞ്ഞതായി രേഖപ്പെടുത്തിയിട്ടുണ്ട്. അനിൽ പ്രധാൻ ആണ് പിന്നീട് അപർണ്ണയിലെ കളിക്കാരിയെ മെനഞ്ഞെടുത്തത്.

 പുരസ്കാരങ്ങളും നേട്ടങ്ങളും 
2005 ൽ രാജ്യം അർജുന അവാർഡ് നൽകി ആദരിച്ചു. 

നേട്ടങ്ങൾ
 1989: ബാംഗ്ലൂരിലെ 12 വയസ്സിന് താഴെയുള്ളവരുടെ ടൂർണ്ണമെന്റിൽ സ്വർണ്ണ ജേതാവ്.

 റഫറൻസുകൾ 

വർഗ്ഗം:1978-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അർജ്ജുന പുരസ്കാരം ലഭിച്ചവർ